text: Oksbøl som testcenter for kæmpevindmøller
  21 april 2010 kl. 11.10
  Socialdemokratiet kræver at få belyst, om det militære øvelsesområde ved Oksbøl kan bruges.
  Blot en dag før Folketingets førstebehandling af regeringens omstridte testcenter for kæmpevindmøller i nordjylland vil socialdemokratiet have undersøgt, om Oksbøl kan bruges istedet.
  Naturordfører Flemming Møller Mortensen (S) ønsker ikke at fortælle, om Socialdemokratiet vil stemme for regeringens forslag om at placere et testcenter for kæmpevindmøller i Østerild Plantage i Thy, skriver Berlingske Tidende.
  I hvert fald ikke før regeringen har præsenteret tilbundsgående analyser af alternative placeringer. 
  Og det er her, socialdemokraterne vil have undersøge mulighederne ved Oksbøl.
  Flemming Møller Mortensen mener umiddelbart, at det militære øvelsesterræn ved Oksbøl er mere velegnet end Østerild, hvor regeringen holder fast i, at testcentret skal placeres:
  - Ved militærområdet i Oksbøl ville vi kunne lave et fantastisk testcenter, som vindmølleindustrien ville kunne få mere ud af. Naturen ville kunne ligge uanfægtet hen, siger Flemming Møller Mortensen.
  - Det kræver ingen kompensationer, og dermed giver det også et billigere projekt, siger Flemming Møller Mortensen.
  